EELNÕU

# NARVA LINNAVOLIKOGU

# MÄÄRUS

Narva \_\_\_\_.01.2020. a nr\_\_\_\_\_\_

**Narva Linnavolikogu 26.03.2015. a määruse nr 6**

**„Pedagoogide töötasustamise kord“ muutmine**

Määrus kehtestatakse kohaliku omavalitsuse korralduse seaduse § 6 lõike 2 alusel.

### ****§ 1.****  Määruse muutmine

Narva Linnavolikogu 26.03.2015. a määruses nr 6 „Pedagoogide töötasustamise kord“ tehakse järgmised muudatused:

1. Määruse § 2 lõige 1 muudetakse ja sõnastatakse järgmises redaktsioonis:

„(1) Üldhariduskooli direktorile kehtestatakse kuutöötasu alammäär sõltuvalt koolis õppivate õpilaste arvust:

alla 201 õpilase – 1 515 eurot;

201-600 õpilast – 1 770 eurot;

601-900 õpilast – 1 895 eurot;

üle 900 õpilase – 2 335 eurot“.

1. Määruse § 3 lõige 1 muudetakse ja sõnastatakse järgmises redaktsioonis:

„(1) Koolieelse lasteasutuse direktorile kehtestatakse kuutöötasu alammäär 1 515 eurot. Koolieelses lasteasutuses, kus on rohkem kui 4 rühma, iga täiendava rühma eest direktori alammäärale lisatakse 35 eurot. Juhul, kui koolieelses lasteasutuses rühmade arv on suurem kui 12 rühma, kehtestatakse direktorile kuutöötasu piirmäär 1 795 eurot“.

1. Määruse § 4 lõige 4 muudetakse ja sõnastatakse järgmises redaktsioonis:

„(4) Üldhariduskooli kasvatajale, ringijuhile, huvijuhile ja ujumisõpetajale ning huvikooli õpetajale, treenerile, huvihariduse spetsialistile, klaverisaatjale ja koreograafile kehtestatakse kuutöötasu alammäär 1 125 eurot. Koolieelse lasteasutuse õpetajale (sh eesti keele õpetajale, muusika-, liikumis- või ujumisõpetajale) kehtestatakse kuutöötasu alammäär 1 185 eurot. Koolieelse lasteasutuse magistrikraadiga või sellega võrdsustatud tasemega õpetajale (sh eesti keele õpetajale, muusika-, liikumis- või ujumisõpetajale) kehtestatakse kuutöötasu alammäär 1 315 eurot.“

1. Määruse § 4 täiendatakse lõikega 5 järgmises redaktsioonis:

„(5) Koolieelse lasteasutuse tugispetsialistile (logopeedile, eripedagoogile, defektoloogile ja lasteaia-psühholoogile) kehtestatakse kuutöötasu alammäär 1 125 eurot. Koolieelse lasteasutuse magistrikraadiga või sellega võrdsustatud tasemega tugispetsialistile (logopeedile, eripedagoogile, defektoloogile ja lasteaiapsühholoogile) kehtestatakse kuutöötasu alammäär 1 250 eurot“.

### ****§ 2.****  Rakendussätted

1. Määrus jõustub seadusega sätestatud korras.
2. Määrust rakendatakse alates 01.01.2020. a.

Irina Janovitš

Linnavolikogu esimees

Eelnõu

|  |  |
| --- | --- |
| **NARVA LINNAVALITSUSE**  **PROTOKOLLILINE OTSUS** | |
| Narva | \_\_\_\_\_.\_\_\_\_\_. 2020. a nr \_\_\_\_\_\_ |
| Määruse eelnõu esitamine |  |
|  | |
| Narva Linnavalitsus | |
| o t s u s t a b: | |

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 26.03.2015. a määruse nr 6 „Pedagoogide töötasustamise kord“ muutmine” eelnõu.
2. Volitada Narva Linnavalitsuse Kultuuriosakonna juhataja Viktoria Lutust antud küsimus ette kandma Narva Linnavolikogus.

Aleksei Jevgrafov

Linnapea Üllar Kaljuste

Linnasekretäri kohusetäitja

Narva Linnavalitsus

Peetri 5

20308 NARVA 06.01.2020. a nr 3.1-19/1

**Õ I E N D**

Määrus kehtestatakse kohaliku omavalitsuse korralduse seaduse § 6 lõike 2 alusel

Määruse eelnõu kohaselt suurendatakse alates 01. jaanuarist 2020. a Narva munitsipaalkoolide ja koolieelsete lasteasutuste juhtide kuutöötasu määra ca 5,2% võrra. Suurendatakse ka koolieelsete lasteasutuste õpetajate (edaspidi lasteaiaõpetajad) kuutöötasu alammäära kuni 1 185 euroni kuus. Alates 01. jaanuarist 2020. a suurendatakse magistrikraadiga või sellega võrdsustatud tasemega lasteaiaõpetajate kuutöötasu alammäära kuni 1 315 euroni.

Lasteaiaõpetajate kuutöötasu alammäära suurendamise põhjuseks on alates 01. jaanuarist 2020. a riigieelarvest saavate töötasu üldhariduskoolide aineõpetajate kuutöötasu määra tõus kuni 1 315 euroni. Võttes arvesse, et praegu kehtiv lasteaiaõpetajate kuutöötasu alammäär on 1 125 eurot (magistrikraadiga 1 250 eurot), tekkis vajadus viia see vastavusse üldhariduskoolide aineõpetaja kuutöötasu uue alammääraga. Seisuga 01.09.2019. a lasteaiaõpetajate arv on 296,35 ametikohta. Võrreldes praegu kehtiva laseaiaõpetaja kuutöötasu märaga moodustab selle tõus 60 eurot ehk 5,3% (magistrikraadiga tõus 65 eurot ehk 5,2%). Eeltoodud kulud moodustavad 284 032 eurot ja see kaetakse Narva linna 2020. a põhieelarve eelnõus ettenähtud vahendite arvelt summas 106 036 eurot ja 2020. a riigieelarvest koolieelsete lasteasutuste tööjõukulude oodatava toetuse arvelt summas 177 996 eurot.

Munitsipaalkoolide juhtide kuutöötasu alammäära suurendamiseks vajalik summa moodustab 13 592 eurot; koolieelsete lasteasutuste juhtide kuutöötasu alammäära suurendamiseks vajalik summa moodustab 35 682 eurot. Haridusasutuste juhtide kuutöötasu alammäärade suurendamiseks vajalikud vahendid ei ole ette nähtud Narva linna 2020. a eelarves. Seega tuleb antud asjaoluga lisaeelarve menetlemisel arvestada.

Lugupidamisega

Viktoria Lutus

juhataja

Aleksei Solovjov 359 9213

**Peetri plats 1 Telefon 359 9120, 359 9122, 359 9124 e-post:** [**kultuur@narva.ee**](mailto:kultuur@narva.ee)

**20308 NARVA Faks 359 9199 Registrikood 75024260**

[aleksei.solovjov@narva.ee](mailto:aleksei.solovjov@narva.ee)